text: Елен Колева: Не предадох приятелите си
  Елен Колева отказала главна роля в сериал миналата година, защото трябвало да се лиши от работата си в театъра. Тя прави няколко успешни представления с Влади Въргала, с които много пътува из страната, а това било несъвместима с участието й в сериала. "Трябваше да предам приятелите си, но не го направих", обясни Колева в предаването "На кафе". В студиото тя пристигна с кучето си Варвара, което осинови от улицата в едноименния курорт.
  Елен отказа да говори за интимния си живот, като уточни, че има много любов около себе си, но не навлезе в подробности. Както стана ясно преди седмици, тя се раздели с поредния си приятел малко преди женския празник 8 март. Колева призна индиректно информацията, като обяви без настроение, че е прекарала Великден в камерен кръг.